google/wiki40b huggingface dataset:
सदमा (1983 फ़िल्म)

संक्षेप

ये कहानी नेहालता (श्री देवी) के कार हादसे में घायल होने से शुरू होती है। एक दिन पार्टी से घर लौटते समय एक कार हादसे में नेहालता को खास कर उसके सिर में काफी गंभीर चोट आती है। अस्पताल में वो अपने माता-पिता को भी नहीं पहचान पाती है। उनके माता-पिता को पता चलता है कि उनकी बेटी का मानसिक संतुलन बिगड़ गया है, जिसके कारण वो बच्चों की तरह व्यवहार करने लगी है। इलाजे के दौरान कुछ लोग उसका अपहरण कर लेते हैं और वेश्यालय में बेच देते हैं। सोमप्रकाश उर्फ सोमू (कमल हासन) अपने एक पुराने दोस्त से मिलता है, वो उसे आराम कराने के लिए वेश्यालय ले जाता है। वहाँ नेहालता को सोमू के कमरे में रेशमी नाम से भेज दिया जाता है। सोमू को एहसास होता है कि वो मानसिक रूप से बच्ची है। उसे पता चलता है कि उसका अपहरण हुआ था और उससे जबरदस्ती ये सब काम कराया जा रहा है।
अगले दिन सोमू उसे घुमाने के लिए ऊटी ले जाता है, जिस जगह पर वो एक शिक्षक के रूप में काम करते रहता है। वो उसे अपने घर में रख लेता है और उसकी देखभाल करते रहता है। वे दोनों एक दूसरे के काफी करीब आ जाते हैं। वहीं नेहालता के पिता पुलिस के साथ अपनी बेटी की तलाश करते रहते हैं। वो अपनी बेटी के बारे में अखबार में विज्ञापन डाल देते हैं। रेशमी और सोमू के साथ ऊटी तक आने वाला एक मुसाफिर उस विज्ञापन को देख कर उसके पिता को फोन कर देता है। इससे उन्हें जगह का पता चल जाता है।
रेशमी को सोमू इलाज के लिए डॉक्टर के पास लाता है और वहीं उसका इलाज चलते रहता है। पुलिस सोमू के घर आती है तो उन्हें पता चलता है कि वो उस घर में नहीं है, और उसका डॉक्टर के पास इलाज चल रहा है। वे लोग डॉक्टर के पास आ जाते हैं, पर सोमू उनके सामने नहीं जाता है। उसे पुलिस से डर लगता है, इस कारण वो दूर ही रह कर ये सब कुछ देखते रहता है। इलाज सफल हो जाता है और नेहालता पूरी तरह ठीक हो जाती है और उसकी याददाश्त वापस आ जाती है। लेकिन वो हादसे के बाद से लेकर ठीक होने के बीच की सारी बात भूल जाती है। डॉक्टर से उसके पिता को पता चलता है कि जिसने उसे वहाँ लाया, उसने उसकी बेटी का अच्छी तरह ख्याल रखा था, इस कारण वो पुलिस में दर्ज मामले को वापस ले लेता है और अपनी बेटी के साथ वापस घर जाने लगता है।
सोमू उन सब को कार से जाते देख कर उसका पीछा करता है। रेशमी उर्फ नेहालता उसे देख कर पहचान नहीं पाती है और उसे लगता है कि कोई पागल है। सोमू उसका ध्यान पाने की बहुत कोशिश करता है, पर वो ध्यान ही नहीं देती है। कार का पीछा करते हुए सोमू को चोट लग जाती है। सोमू वहाँ अकेला रह जाता है और ये सब देख कर उसका दिल टूट जाता है। सोमू को मिले इस सदमे के साथ ही कहानी समाप्त हो जाती है।
२००३ एफ्रो-एशियाई खेल

२००३ २००३ अफ़्रीकी-एशियाई खेल, जिन्हें आधिकारिक रूप से प्रथम अफ़्रीकी-एशियाई खेलों के नाम से भी जाना जाता है और अनौपचारिक रूप से अधिष्ठापन अफ़्रीकी-एशियाई खेलों के नाम से, एक अन्तर्राष्ट्रीय बहु-क्रीडा खेल प्रतियोगिता है जिसकी मेज़बानी २४ अक्टूबर से १ नवम्बर २००३ के बीच हैदराबाद, भारत में की गई थी। हैदराबाद में आयोजित यह अब तक की सबसे बडी खेल प्रतियोगिता है और भारत में आयोजित भी, जो २०१० राष्ट्रमण्डल खेलों के बाद दूसरे स्थान पर है। कुल ९६ देशों से २,००० से भी अधिक खिलाडियों ने इन खेलों में भाग लिया था। आठ क्रीड़ाओं में कुल १२९ खेल प्रतियोगिताएँ थीं।
९६ देशों द्वारा भाग लिए जाने के पश्चात भी इन खेलों की गुंजाइश कम थी जिसमें कुल मिलाकर केवल आठ खेल थे। इन खेलों में मात्र एक विश्व कीर्तिमान टूटा और ३७ देशों ने कम से कम एक पदक जीता था।
मानी धर्म

मानी धर्म (फ़ारसी: آیین مانی, आईन-ए-मानी; अंग्रेजी: Manichaeism) एक प्राचीन धर्म था जो ईरान के सासानी साम्राज्य के अधीन बेबीलोनिया क्षेत्र में शुरू होकर मध्य एशिया और उसके इर्द-गिर्द के इलाक़ों में बहुत विस्तृत हो गया। इसकी स्थापना मानी (२१६-२७६ ईसवी अनुमानित) नामक एक मसीहा ने की थी और इसमें बौद्ध धर्म, ज़रथुष्टी धर्म और ईसाई धर्म के बहुत से तत्वों का मिश्रण था। मानी की लिखाईयाँ पूर्ण रूप से तो नहीं बची लेकिन उनके बहुत से अंश और भाषांतरित प्रतियाँ अभी भी उपलब्ध हैं। यह धर्म तीसरी से सातवी शताब्दी ईसवी तक चला और अपने चरम पर विश्व के सबसे मुख्य धर्मों में से एक था। उस समय यह चीन से लेकर रोम तक विस्तृत था।
मानी धर्म में सिखाया गया था कि ब्रह्माण्ड में अच्छे और बुरे के बीच युद्ध चल रहा है, जिसमें अच्छा पक्ष सत्य, प्रकाश और आत्मिक तथ्य से सम्बंधित है जबकि बुरा पक्ष असत्य, अन्धकार और सांसारिक तथ्यों से। इसमें यह दावा किया गया कि महात्मा बुद्ध, ईसा मसीह और ज़रथुष्ट्र​ के संदेशों को उनके अनुयायियों ने बिगाड़ दिया था और मानी ने उन्हें फिर से स्पष्ट करा है। मानी ने सात पुस्तकें लिखीं, जिनमें से छह सीरियाई भाषा में और एक मध्य फ़ारसी में थीं।

पश्चिमी संस्कृत में सूत्रवाक्य

मानी धर्म को अंग्रेज़ी में 'मैनीकेइज़्म' (Manichaeism) बुलाया जाता है, जो अब पश्चिमी संस्कृति में एक सूत्रवाक्य की तरह प्रयोग होता है। ऐसे व्यक्ति को 'मैनीकेइस्ट' (Manichaeist) बुलाया जाता है जो किसी उलझे प्रश्न के बारे में ग़लत तरीके से 'सही-ग़लत' की राय रखता हो। ऐसे लोग अन्य लोगों और चीज़ों को 'सिर्फ़ अच्छा' या 'सिर्फ़ बुरा' की केवल दो श्रेणियों में डाल देते हैं। अक्सर इसका अर्थ यह निकलता है कि ऐसे व्यक्ति हर विषय में अपने साथ पूर्णतः सहमत लोगों को 'अच्छा' और ज़रा सी बात पर भी असहमत लोगों को 'बुरा' और विनाश करने लायक शत्रु समझते हैं।
कंवर पाल सिंह गिल

कंवर पाल सिंह गिल ('1934/35 – 26 May 2017) (के पी एस गिल ) भारत के पंजाब राज्य के दो बार पुलिस महानिदेशक (डीजीपी) थे। उन्हें पंजाब के आतंकवादी एवं उग्रवादी विद्रोह को नियंत्रित करने के लिए श्रेय दिया जाता है ।

पद्मश्री

1 9 8 9 में उन्होंने सिविल सेवा में अपने काम के लिए भारत का चौथा सबसे बड़ा नागरिक सम्मान, पद्म श्री पुरस्कार प्राप्त किया।
१५३४ ईसा पूर्व

१५३४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५३४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कैथरीन जेनकिंस

प्रारंभिक जीवन और शिक्षा

जेनकिन्स का जन्म नैथ, वेल्स में हुआ था, जहां वे और उनकी बहन लौरा का उनके माता-पिता सेल्विन जॉन और सुसान द्वारा पालण पोषण किया गया था।
वह वेल्स में एल्डरमैन डेविस चर्च, नेथ में  प्राइमरी स्कूल और बाद में डीआरएच-वाई-फेलिन कॉम्प्रेहेसिव स्कूल में पढ़ी, जीसीएसईस और ए ग्रेड ए लेवल प्राप्त किये और क्लैमिटी जेन और गाईज़ और डौलज़ जैसी प्रस्तुतियों में हिस्सा लिया। उसने जॉन हॉग थॉमस के साथ गायन सबक में भाग लिया और गायन और पियानो दोनों में भेद के साथ अपनी 8 वीं कक्षा की परीक्षा उत्तीर्ण की।
1991 और 1996 के बीच, जेनकिंस चर्च संगीत कैथेड्रल गायकों के रॉयल स्कूल की सदस्य थी और सेंट महिला भजन मण्डली के लिए सर्वोच्च आरएससीएम पुरस्कार सीसिलिया अवॉर्ड, पारित किया था। वे तीन वर्षों के लिए वेल्स के राष्ट्रीय युवा कौयर की सदस्य भी थी, बीबीसी रेडियो 2 वेल्श कौयरगर्ल ऑफ द ईयर प्रतियोगिता (दो बार) , और बीईटी वेल्स कौयरगर्ल ऑफ द ईयर प्रतियोगिता जीती। उन्हें सबसे आशाजनक युवा गायक के लिए पिलेना वैली मेल वाएस छात्रवृत्ति से सम्मानित किया गया था। 17 साल की उम्र में उन्होंने संगीत की रॉयल अकादमी में अध्ययन करने के लिए छात्रवृत्ति जीती, आनर्स के साथ स्नातक की डिग्री  और एक संगीत शिक्षक डिप्लोमा प्राप्त किये। 
एक फ्रीलान्स गायन शिक्षक, लंदन आई पर एक टूर गाइड और एक मॉडल के रूप में के रूप में काम करने के बाद, उसने एक मॉडलिंग प्रतियोगिता में प्रवेश किया और फ़ेस ऑफ़ वेल्स 2000 बन गयी। उसने फिर एक संगीत कैरियर बनाने का निर्णय लिया। यूनिवर्सल क्लासिक्स और जैज ने उसके डेमो को सुना और उन्हें एक साक्षात्कार के लिए आमंत्रित किया जिस पर उसने रोसिनि का  "उना वोस पॉको फ़ा" गाया था। युनिवर्सल ने जेनकिंस को एक छह-एल्बम के डील की पेशकश की, जो यूनाइटेड किंगडम के शास्त्रीय रिकॉर्डिंग इतिहास में सबसे अधिक लाभदायक है, जो कि £ 1 मिलियन के लायक है।
उत्तर अमेरिकी मुक्त व्यापार समझौता

उत्तर अमेरिकी मुक्त व्यापार समझौता (अंग्रेज़ी: North American Free Trade Agreement या NAFTA; स्पेनी: Tratado de Libre Comercio de América del Norte या TLCAN; फ़्रान्सीसी: Accord de libre-échange nord-américain या ALÉNA) (नाफ़्टा) मेक्सिको, कनाडा और अमेरिका के बीच हुआ एक व्यापार समझौता है। यह १ जनवरी, १९९४ से प्रभाव में आया। इस समझौते के कारण इन तीनों देशों के बीच माल की ढुलाई पर लगने वाले कर को समाप्त कर दिया गया। इसके अन्तर्गत मुद्राधिकार, पैटेण्ट और ट्रेडमार्क की सुरक्षा का भी प्रावधान है। इसे उत्तर अमेरिकी आर्थिक सहयोग समझौते के द्वारा अद्यतित किया गया, जिसने प्रदूषण को कम करने के लिए पर्यावरण विनियामकों की स्थापना में सहायता की। इसका और अधिक अद्यतन उत्तर अमेरिकी श्रम सहयोग समझौते के रूप में किया गया, जिसके अन्तर्गत कर्मचारी बेहतर कार्य स्थितियों के लिए लड़ सकते थे।

प्रभाव

चूँकी इस समझौते के कारण उत्पादों पर लगने वाला कर समाप्त हो गया, इसलिए मेक्सिकोवासी अमेरिका से बहुत सा सामान खरीद रहे थे। इस कारण अमेरिकी कम्पनियों की बचत हुई क्योंकि पहले इन उत्पादो कों सीमापार पहुँचाने में बहुत खर्च होता था और इस कारण मेक्सिकी कम्पनियों का भी पैसा बचा जो पहले अमेरिका से सामान खरीदनें में खर्च होता था।
इस समझौते का एक अन्य लाभ था आदान-प्रदान वाले सामान पर लगने वाला नाम-पत्र (लेबल) जो फ़्रान्सीसी, अंग्रेज़ी और स्पेनी तीनों में होता है। इस कारण मेक्सिको वासी और कुछ अमेरिकी लोग स्पेनी में लिखा पढ़ सकते हैं, अमेरिकी अंग्रेज़ी में लिखा हुआ और कनाडियाई अंग्रेज़ी और फ़्रान्सीसी में। 
नाफ़्टा के कारण अमेरिका और मेक्सिको के बीच अप्रवासन में भी वृद्दि हुई है। हालांकि इसके कारण मेक्सिको और कनाडा, या अमेरिका और कनाडा के बीच अप्रवासन में वृद्दि नहीं हुई है।
आरती मुखर्जी

करियर

वर्ष 1957 में, स्कूल में रहते हुए ही उन्होंने मुम्बई में आयोजित संगीत प्रतियोगिता में पहला पुरस्कार जीता, जिसमें उस समय के प्रमुख संगीत निर्देशकों जैसे अनिल बिस्वास, नौशाद अली, वसंत देसाई, सी. रामचंद्र और मदन मोहन ने उन्हें सर्वश्रेष्ठ पार्श्व गायिका चुना था।
आरती ने बंगाली फिल्म सुबरन रेखा और हिन्दी फिल्म अंगुलिमाल के साथ फिल्मों में अपनी संगीत यात्रा शुरू की और तब से, बंगाली, उड़िया, मणिपुरी, असमिया, हिन्दी, गुजराती, मराठी और अन्य भाषाओं में हजारों गाने गाए हैं। उन्हें पहली बार 1965 में सर्वश्रेष्ठ महिला गायिका के लिए प्रतिष्ठित बंगाल फिल्म पत्रकार संगठन पुरस्कार से सम्मानित किया गया और बाद के वर्षों में इसे उन्होंने कई बार प्राप्त किया। अन्य प्रतिष्ठित पुरस्कारों और खिताबों के बीच, उन्हें गुजराती फिल्मी गीतों के लिए लगातार तीन वर्षों तक गुजरात राज्य सरकार पुरस्कार मिला। उन्हें फिल्म मासूम में उनके गीत "दो नैना और एक कहानी" के लिए फिल्मफेयर पुरस्कार भी मिला है।
उन्होंने अस्सी के दशक के उत्तरार्ध तक बंगाली फिल्मों की प्रमुख अभिनेत्रियों जैसे माधबी मुखर्जी, शर्मिला टैगोर, अपर्णा सेन, देबाश्री रॉय, तनुजा आदि के लिए अपनी आवाज़ दी। वह आशा भोंसले के साथ 1970 के दशक में प्रमुख स्थान पर रहीं और दोनों ने धीरे-धीरे संध्या की जगह ले ली। फिल्मों के अलावा, आरती ने कई रिकॉर्ड, डिस्क, एल्बम, रबीन्द्र संगीत और नज़रुल गीती के मंच पर लाइव प्रदर्शनों के साथ दर्शकों को मंत्रमुग्ध किया है। एक कलाकार के रूप में उनकी प्रतिभा संगीत की विविध शैलियों जैसे ठुमरी, भजन, टप्पा, तराना और ग़ज़ल में देखी जा सकती है। उन्होंने भारत और दुनिया भर में व्यापक रूप से मंच पर प्रदर्शन किया है।
२२६८ ईसा पूर्व

२२६८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२६८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ज्येष्ठ शुक्ल त्रयोदशी

ज्येष्ठ शुक्ल त्रयोदशी भारतीय पंचांग  के अनुसार तृतीय माह की तेरहवी तिथि है, वर्षान्त में अभी २८७ तिथियाँ अवशिष्ट हैं।
पर्णिन अश्व तारामंडल

पर्णिन अश्व या पॅगासस (अंग्रेज़ी: Pegasus) तारामंडल पृथ्वी के उत्तरी भाग से आकाश में नज़र आने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। पुरानी खगोलशास्त्रिय पुस्तकों में इसे अक्सर एक परों वाले घोड़े के रूप में दर्शाया जाता था। प्राचीन यूनानी कथाओं में पॅगासस एक पंखदार उड़ने वाला घोड़ा था। संस्कृत में "पर्ण" का मतलब "पंख" या "पत्ता" होता है, "पर्णिन" का मतलब "पंखवाला" होता है और "अश्व" का मतलब "घोड़ा" होता है। कुछ स्रोतों ने इस तारामंडल को "हयशिर" का भी नाम दिया है, जो रामायण में चर्चित एक दिव्यास्त्र का नाम था।
उत्तानशीर्षासन

उत्तानशीर्षासन (कटी उत्तानासन) - विधि

शवासन मे लेटकर दोनों पैरो को मोड़कर रखें। दोनों हाथ दोनों ओर पार्श्र्व में फैलाकर रखें। श्वास अन्दर भरते हुए पीठ को ऊपर की ओर खीचें। नितम्ब तथा कंधे भूमि पर टिके हुए होम। फिर श्वास छोड़ते हुए पीठ को नीचे भूमि पर दबाकर पूरा सीधा कर दें। इस प्रकार यह अभ्यास 8-10 बार तक करें।

उत्तानशीर्षासन (कटी उत्तानासन)- लाभ

स्लिप डिस्क, सियाटिका एवं कमर दर्द में विशेष उपयोगी है।
रूबी भाटिया

रूबी भाटिया (जन्म: 1 नवंबर, 1973) हिन्दी फ़िल्मों की एक अभिनेत्री हैं।
नौकोट

सिन्ध, पाकिस्तान का एक नगर।
जर्सी

जर्सी (अंग्रेज़ी: Jersey) यूनाइटेड किंगडम का किरीटाधीन क्षेत्र है जो फ्रांस के समुद्र तट के किनारे स्थित है। जर्सी नॉर्मंडी का हिस्सा था जिसके राजा 1066 में इंग्लैंड के राजा भी बन गए। जर्सी एक स्वशासी संसदीय लोकतंत्र है जो कि एक संवैधानिक राजशाही के अधीन है। जर्सी यूनाइटेड किंगडम का हिस्सा नहीं है और इसकी अंतर्राष्ट्रीय पहचान ब्रिटेन से अलग है। इसका अपने स्वयं के वित्तीय, कानूनी और न्यायिक प्रणाली हैं। लेकिन ब्रिटेन जर्सी की रक्षा के लिए संवैधानिक रूप से ज़िम्मेदार है।
प्रतिकार (फ़िल्म)

संक्षेप

अदालत के फैसले के बाद, नारायण श्रीवास्तव बहुत खुश थे, लेकिन उन्हें नहीं पता था कि उनका भाई सज्जन, पैसे के लिए भूखा है और उन्हें मारना चाहता है। जब वे अपने घर वापस यात्रा कर रहे थे, तब सज्जन नारायण को मार देता है। घर लौटने के बाद, वह मगरमच्छ आँसू बहाता है, लेकिन कृष्णा, यह जानकर कि उसका चाचा सज्जन एक अच्छा इंसान नहीं है, वह उसके साथ नहीं रहना चाहता और कहता है कि वह अपनी मृत माँ की दोस्त और अपने स्कूल शिक्षक सरस्वती देवी के साथ रहना चाहता है। मध्यरात्रि में, सज्जन कृष्णा को मारने के लिए कुछ गुंडे भेजता है, लेकिन गलती से गुंडे सरस्वती देवी के बच्चे को ले जाता है और उसे नदी में फेंकता है। लेकिन सौभाग्य से एक इंस्पेक्टर वहां कुछ नशीली दवाओं के डीलरों की तलाश में आता है और नदी में कुछ फेंकने हुए एक गुंडे को देखता है। जब वह जाँचने के लिये जाता है, तो उसे एक बेहोश बच्चा मिलता है, इसलिए वह उसे अस्पताल ले जाता है। इस बीच, सरस्वती देवी सोचती है कि उनका बेटा सूरज मर चुका है और वो अपनी बेटी ज्योति और कृष्णा के साथ दूसरे शहर चली जाती हैं। अब सरस्वती कृष्णा और ज्योति की देखभाल करती हैं। समय गुजरता है और कृष्णा (अनिल कपूर) अपने कॉलेज की दोस्त मधु (माधुरी दीक्षित) से प्यार करता है। सज्जन का बेटा रघु (तेज सप्रू) स्थानीय पुलिस को रिश्वत देकर अपने पिता द्वारा संरक्षित स्थानीय गुंडा बन गया। ज्योति के साथ रघु और उसके दोस्तों ने बलात्कार किया और हत्या कर दी और वे सरस्वती पर भी गाड़ी दौड़ा देते हैं जिससे वो अपंग हो जाती है। कृष्णा और सरस्वती दोनों ज्योति की मौत का बदला लेने की कसम खाते हैं। तब सूरज (मोहसिन ख़ान) एक पुलिस इंस्पेक्टर के रूप में उनके जीवन में प्रवेश करता है, और कृष्णा को कैसे भी गिरफ्तार करने पर उतारू है। इससे संदेह होता है कि वह सज्जन के साथ है या नहीं।
१७२६ ईसा पूर्व

१७२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भारती लिपि

भारती लिखावट कुंजीपटल भारती को भारत के लिए एक आम स्क्रिप्ट के रूप में प्रस्तावित किया जा रहा है। रोमन लिपि को कई यूरोपीय भाषाओं (अंग्रेजी, फ्रेंच, जर्मन, इतालवी आदि) के लिए एक आम स्क्रिप्ट के रूप में उपयोग किया जाता है, जो उन भाषाओं में बोलने और लिखने वाले देशों में संचार की सुविधा प्रदान करता है। इसी तरह पूरे देश के लिए एक आम स्क्रिप्ट भारत में कई संचार बाधाओं को दूर करने में मदद मिलेगी। भारती लिखावट कुंजीपटल भारतीय भाषाओं में पाठ / पाठ प्रविष्टि के लिए एक हस्तलेखन आधारित इनपुट उपकरण है। भारती एक सरल और एकीकृत स्क्रिप्ट है जिसका उपयोग सबसे बड़ी भारतीय भाषाओं को लिखने के लिए किया जा सकता है। यह सरल आकारों का उपयोग करके डिज़ाइन किया गया है, अक्सर विभिन्न भारतीय भाषाओं / स्क्रिप्ट्स से सरल अक्षर उधार लेता है भारती पात्रों को इस तरह बनाया गया है कि चरित्र की ध्वनि (ध्वन्यात्मकता) अपने आकार में परिलक्षित होती है, और इसलिए याद रखना आसान है। समर्थित भाषाओं: हिंदी / मराठी (देवनागरी स्क्रिप्ट), बंगाली, पंजाबी / गुरुमुखी, गुजराती, उड़िया, तेलुगु, कन्नड़, तमिल और मलयालम हैं। भारती वर्णों और उपरोक्त सूचीबद्ध भारतीय भाषाओं के वर्णों के बीच मानचित्रण मदद पृष्ठों में दिया गया है। नमूना शब्द भी दिए जाते हैं। भारती लिखावट कुंजीपटल किसी भी ऐप में भारतीय भाषा पाठ में प्रवेश करने के लिए इस्तेमाल किया जा सकता है जिसमें पाठ संपादक शामिल होता है। एक बार पाठ संपादक खुला है, एक लिखने योग्य क्षेत्र पॉप अप है। उपयोगकर्ता को मेनू से एक भाषा चुननी होगी। उपयोगकर्ता लिखते क्षेत्र पर भारती वर्णों को एक स्टाइलस या उंगली से लिखते हैं। हस्तलिखित वर्ण एप द्वारा मान्यता प्राप्त होंगे और चयनित भारतीय भाषा / स्क्रिप्ट में परिवर्तित हो जाएंगे और फ़ॉन्ट के रूप में प्रदर्शित होंगे। भारती लिखावट कुंजीपटल भारतीय भाषा टेक्स्टिंग के लिए सबसे अच्छा साधन साबित होगा। Head V. Srinivasa Chakravarthy, Professor, Department of Biotechnology, IIT Madras. Team members: Srinath Balakrishnan
==बाहरी कड़ियाँ== https://biotech.iitm.ac.in/Faculty/CNS_LAB/bharathi_draft2.html#/Home
एंड्रॉइड (रोबोट)

ऍन्ड्रॉइड एक ऐसा रोबोट या सांश्लेषिक जीव है, जो कि मानव के समान दिखने व क्रियाएँ करने के लिए बनाया जाता है। यद्यपि ऍन्ड्रॉइड शब्द प्रायः सब जगह ही दोनों लिंगों या बिना किसी लिंगविशेष के लिए, प्रयुक्त होता है, तकनीकी रूप से ऍन्ड्रॉइड पुरुष रूप के लिए प्रयुक्त होता है, जबकि गाय्नॉइड स्त्री रूप के लिए। काफी समय से ऍन्ड्रॉइड विज्ञान गल्पों की परिधि में रहे हैं, तथा कई बार फिल्मों में और टेलीव्हिज़न पर भी दिखाई दिये हैं।
विवाह उत्सव

विवाह उत्सव या शादी (अंग्रेज़ी: Wedding) वह समारोह है जहाँ दो लोग या एक युगल वैवाहिक सम्बन्ध में जुड़ते हैं। विवाह की परंपराएँ और प्रथाएँ संस्कृतियों, संजातीय समूहों, धर्मों, देशों और सामाजिक वर्गों के बीच बहुत भिन्न होती हैं।
राजस्थान केन्द्रीय विश्वविद्यालय

आगन्तुक

भारत के राष्ट्रपति, प्रणव मुखर्जी।

उप कुलपति

भारत की राष्ट्रपति, माननीया श्रीमती प्रतिभा देवीसिंह पाटिल ने विश्वविद्यालय के पहले उप कुलपति के रूप में प्रो॰ एम.एम. सालुंखे को नियुक्त किया है।

परिसर

राजस्थान राज्य सरकार ने जयपुर-अजमेर रोड NH-48 (पूर्व नंबर NH-8) पर किशनगढ़ के पास बांद्रा सिंदरी में केंद्रीय विश्वविद्यालय की स्थायी साइट के लिए 518 एकड़ जमीन आवंटित की है। अब केंद्रीय विश्वविद्यालय सफलतापूर्वक अपने स्थायी परिसर में चल रहा है।
मूठली

मूठली राजस्थान के बाड़मेर जिले की सिवाना तहसील में बसा एक गाँव है।

अवस्थिति

मूठली राजस्थान के बाड़मेर जिले की सिवाना तहसील में बालोतरा-जालोर राजमार्ग पर बसा हुआ है। सिवाना से 17 कि॰मी॰ और बालोतरा से 18 कि॰मी॰ व ब्रह्माजी मंदिर (ब्रह्मधाम आसोतरा) से मात्र 5 कि॰ की दूरी पर है। यहां से राज्यमार्ग 38 व राष्ट्रिय राजमार्ग 325 भी गुजरता है।

जनसांख्यिकी

गाँव की कुल जनसंख्या 2976 है जिसमें 1612 पुरुष और 1364 महिलायें है।

अन्य

कहा जाता है कि इसका गौरवमयी इतिहास रहा है। इसका अंदाजा गाँव में प्रवेश करते ही तालाब के किनारे बनी छतरियों (थान) से लग जाता है। यहाँ के कई वीर योद्धाओं ने गौ, ब्राह्मण व मातृभूमि के लिए बलिदान किये है। जो जुंजार भोमियाजी व मामाजी के नाम से पूजे जाते है। मूठली भायलों के मुख्य 12 गाँवों में से एक है। राजपूतों में भायलों के अलावा धांधल राठौड़, महेचा राठौड़, धवेचा राठौड़, चौहान और परमारों के भी काफी घर हैं। इनके अलावा राजपुरोहितो के भी काफी घर है। सुथार, नाई, देवासी, जैन, भील, मेघवाल और हरिजनों के लोग भी रहते है यंहा पर। शिक्षा के क्षेत्र में यंहा पर कुल मिलाकर 5 विद्यालय है जिनमे एक निजी व चार सरकारी है। बड़ी स्कूल 12वीं तक है जिसमे करीबन 800 विद्यार्थी पढ़ते है। खेल जगत में भी यंहा की अच्छी पहचान है। कई युवक राज्य स्तरीय खेलो में भाग ले चुके है। खेलने के लिए क्रिकेट, वॉलीबॉल और बास्केटबॉल के मैदान भी है। जिनमे हाई स्कूल के मंगलाराम जी अध्यापक का अच्छा योगदान रहा है। राजनेतिक दृष्टि में 2015 से पहले मूठली और थापन की मिलाकर ग्राम पंचायत थी लेकिन 2015 के बाद मूठली की अलग से पंचायत बनी है जिसका पहला सरपंच चुन्नीलाल भील बना। यंहा पर एक शिव मंदिर है जंहा पर श्री खेताराम जी ने अपने जीवन का कुछ समय बिताया था उनके समय का एक धुणा अभी भी विद्यमान है। यंहा पर हर त्यौहार अच्छी तरह से व मिलजुल कर मनाया जाता है जिसमे यंहा के कुछ युवको की अच्छी भागीदारी रहती है। व्यापारिक दृष्टि से भी यह गाँव सुदृढ़ है लगभग छोटी बड़ी वस्तु यंही मिल जाती है। यंहा के कई लोग प्रदेशो में व्यापार करते है।
अवधेश नारायण सिंह

अवधेश नारायण सिंह भारतीय जनता पार्टी बिहार के नेता हैं। वह बिहार विधान सभा के पूर्व सभापति एवं पूर्व मंत्री है।
पी॰ चिदंबरम

राजनैतिक जीवन

चिदंबरम अब तक लोकसभा में 7 बजट प्रस्तुत कर चुके हैं, जिसमें संयुक्त प्रगतिशील गठबंधन में वित्त मंत्री के नाते उन्होंने 5 बजट प्रस्तुत किए हैं।
तीतर

तीतर फ़ॅसिअनिडी कुल के पक्षी हैं जिसे अंग्रेज़ी में आम भाषा में फ़ीज़ेन्ट कहते हैं। भारत की भाषाओं में फ़्रैंकोलिन और पार्ट्रिज में कोई भेद नहीं है और इन दोनों को तीतर ही कहा जाता है। विश्व भर में इसकी कई प्रजातियाँ हैं और इनमें से कुछ प्रजातियाँ सिर्फ़ भारत में ही पाई जाती हैं।
मोहरा प्रखण्ड (गया)

यातायात

कड़ी शीर्षक== आदर्श स्थल == मोह्रा कि अदर्श स्थल है जैसे तपोवन कि पहारि और जलाल्पुर कि पहरि वगैर्‍अ
केरोलिना हरिकेन्स

केरोलिना हरिकेन्स, एक प्रसिद्ध आइस हॉकी टीम है, जो उत्तरी केरोलिना में आधारित है। वे नैशनल हॉकी लीग में खेलते हैं।
हामून-ए-हेलमंद

हामून-ए-हेलमंद (अंग्रेज़ी: Hamun-e Helmand), जिसे दरियाचेह-ए-हामून (फ़ारसी: دریاچه هامون‎) भी कहते हैं, पूर्वी ईरान के सीस्तान व बलोचिस्तान प्रांत में अफ़ग़ानिस्तान की सरहद के नज़दीक मौसमी तौर पर बन जानी वाली एक कम गहराई की दलदली झील है। यह हेलमंद नदी के पानी से बनती है जो अफ़ग़ानिस्तान के हिन्दू कुश पर्वतों से शुरू होती है। ईरान के पठार पर ऐसी अधिक प्रवाह वाले मौसम में भर जाने वाली झीलों को हामून कहा जाता है।
१९७६ में अफ़ग़ानिस्तान से नदियाँ पूरे प्रवाह पर चला करती थी, जिस से यह झील भी फैलकर लगभग ४,००० वर्ग किमी तक विस्तृत हो जाया करती थी। १९९९ से २००१ के काल में सूखा पड़ा और झील क़रीब-क़रीब ग़ायब ही हो गई। उसके बाद से कभी बन जाती है और कभी नहीं। जब अफ़ग़ानिस्तान में सूखा पड़ता है या वहाँ हेलमंद का पानी रोक देने से प्रवाह कम होता है जो यहाँ रेत के बड़े टीले बन जाते हैं और पूरा रेगिस्तान लौट आता है। इस झील के किनारे कुछ मछुआरे गाँव हैं और इसके सूख जाने पर वह भी कभी-कभी रेत से ढके जाते हैं।
जी. एस. बासवराजू

जी. एस. बासवराजू भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के तुमकुर चुनाव क्षेत्र से १५ वीं लोकसभा के लिए सदस्य निर्वाचित हुए हैं।
हरिशंकर परसाई

शिक्षा

उन्होंने सेमस्तार ग्लोबल स्कूल इलाहाबाद में ,(इंटरनेट पे देख सकते हैं) से हिन्दी में एम.ए. की उपाधि प्राप्त की।

जीवन

18 वर्ष की उम्र में वन विभाग में नौकरी की। खंडवा में ६ महीने अध्यापन। दो वर्ष (१९४१-४३) जबलपुर में स्पेस ट्रेनिंग कॉलेज में शिक्षण की उपाधि ली। 1942 से वहीं माडल हाई स्कूल में अध्यापन किया । १९५२ में उन्होंने सरकारी नौकरी छोड़ी। १९५३ से १९५७ तक प्राइवेट स्कूलों में नौकरी। १९५७ में नौकरी छोड़कर स्वतन्त्र लेखन की शुरूआत। जबलपुर से 'वसुधा' नाम की साहित्यिक मासिकी निकाली, नई दुनिया में 'सुनो भइ साधो', नयी कहानियों में 'पाँचवाँ कालम' और 'उलझी–उलझी' तथा कल्पना में 'और अन्त में' इत्यादि कहानियाँ, उपन्यास एवं निबन्ध–लेखन के बावजूद मुख्यत: व्यंग्यकार के रूप में विख्यात।
परसाई मुख्यतः व्यंग -लेखक है, पर उनका व्यंग केवल मनोरजन के लिए नही है। उन्होंने अपने व्यंग के द्वारा बार-बार पाठको का ध्यान व्यक्ति और समाज की उन कमजोरियों और विसंगतियो की ओर आकृष्ट किया है जो हमारे जीवन को दूभर बना रही है। उन्होंने सामाजिक और राजनीतिक जीवन में व्याप्त भ्रष्टाचार एवं शोषण पर करारा व्यंग किया है जो हिन्दी व्यंग -साहित्य में अनूठा है। परसाई जी अपने लेखन को एक सामाजिक कर्म के रूप में परिभाषित करते है। उनकी मान्यता है कि सामाजिक अनुभव के बिना सच्चा और वास्तविक साहित्य लिखा ही नही जा सकता।
परसाई जी मूलतः एक व्यंगकार है। सामाजिक विसंगतियो के प्रति गहरा सरोकार रखने वाला ही लेखक सच्चा व्यंगकार हो सकता है। परसाई जी सामायिक समय का रचनात्मक उपयोग करते है। उनका समूचा साहित्य वर्तमान से मुठभेड़ करता हुआ दिखाई देता है। परसाई जी हिन्दी साहित्य में व्यंग विधा को एक नई पहचान दी और उसे एक अलग रूप प्रदान किया, इसके लिए हिन्दी साहित्य उनका ऋणी रहेगा।

परसाई से

परसाई जबलपुर व रायपुर से प्रकाशित अखबार देशबंधु में पाठकों के प्रश्नों के उत्तर देते थे। उनके कोलम का नाम था - पारसी से पूछें। पहले पहल हल्के, इश्किया और फिल्मी सवाल पूछे जाते थे। धीरे-धीरे परसाई जी ने लोगों को गम्भीर सामाजिक-राजनैतिक प्रश्नों की ओर प्रवृत्त किया। दायरा अंतर्राष्ट्रीय हो गया। यह पहल लोगों को शिक्षित करने के लिए थी।  लोग उनके सवाल-जवाब पढ़ने के लिये अखबार का इंतजार करते थे।

सम्मान

विकलांग श्रद्धा का दौर के लिए साहित्य अकादमी पुरस्कार से सम्मानित।